Selle nädala uudistes:
Pühendunud moslem peksis end pattude lunastamiseks,
kuni miski pööras kõik ümber.
Kuuleme, miks ta oli valmis riskima eluga ja loobuma islamist.
Lisaks:
Pere, mis lahutati viha tõttu.
Mis lõpetaks karjumise?
Kristlik telesaade parandas nende haavad.
Samuti:
Usu tulevik USAs.
Üha enam noori loobuvad usust.
Suvelaager toob neid tagasi.
KRISTLIKU MAAILMA UUDISED
Tere tulemast vaatama selle nädala uudiseid.
Olen Wendy Griffith.
George Thomas on komandeeringus.
Iraanis elanud Mohamad Faridi õppis lapsena Koraani pähe.
Teismelisena hakkas ta end kettidega peksma,
kuna uskus, et see on ainus viis pattude lunastamiseks.
Olenemata, kui palju ta proovis jumalale meele järgi olla,
oli Mohamad nii õnnetu, et soovis surra.
Sõber rääkis talle midagi, mida ta polnud eales tundnud.
Keegi ei tea, kas teen piisavalt.
Ei ole mingit garantiid, kindlust.
Limbo on kogu aeg moslemi mõtetes.
Olles sündinud Iraanis, rangelt šiiitlikus peres
õpetati Mohamad Faridile, et ta elul on vaid üks eesmärk.
Moslemina oli mu eesmärgiks olla meelepärane jumalale,
keda ma ei tundnud ja keda ei saanud tundma õppida.
Tegin kõike, lugesin ja õppisin, et täita seda eesmärki,
et mu jumal oleks rahul ja saaksin tema heakskiidu.
Lapsest saati ta palvetas, paastus ja õppis Koraani pähe.
Usutakse, et kui õpid Koraani pähe, ei saa sa põrgus põleda,
kuna Koraani salmid on igavesed ja puhtad.
Kui see on sinu mõistuses, ei saa su mõistus põrgus põleda.
Elasin pidevas hirmus.
Teismelisena osales ta
rituaalsetes piitsutamistes, et saada Allah'i heakskiit.
Lööme end kettide ja mõõkadega,
et maksta oma pattude eest ning näidata, kui kahju meil on.
Paradiisi saamiseks oli tal aga üks võimalus.
Koraani 5. peatüki alusel
on ainus garantii püha sõda ja saada märtriks islami usu nimel.
See on islamiusus ainus garantii.
Mohamad lootis saada võimaluse,
kui läks pärast keskkooli kaheks aastaks ajateenistusse.
Sõda ei alanud ja ta armeeteenistus lõppes.
Mohamad muutus murelikuks ja depressiivseks.
Teadsin, et moslemina satuksin suitsiidi pärast põrgu.
Sel hetkel elasin kui põrgus, seega suitsiidiga jõuaksin ka sinna.
Mul oli tõsine dilemma.
Olin tupikseisus.
Kord kohtus Mohamad sõbraga, keda ta ei olnud keskoolist näinud.
Ta märkas koheselt, et sõber oli muutunud.
Ta oli väga rahulik.
Mõtlesin selle üle pikalt ja lõpuks küsisin:
"Mis sul viga on? Oled täna kuidagi teistsugune."
Ta ütles, et sai kristlaseks.
Ta hakkas rääkima mulle Jumala headusest.
Ta rääkis Jumala armastusest ja et Jeesuse Kristuse läbi
suhtleb ta Jumalaga ja see on nende elu muutnud.
Püüdsin end kaitsta ning teda ümber rääkida.
Pärast kahetunnist arutlust
suutsin vaid tsiteerida imaami sõnu mošeest.
Mul polnud moslemina mingit alust, kuna ma ei tundnud Jumalat.
Mu sõber seevastu rääkis Jeesusest kui sõbrast,
Jumalast kui isikust, keda ta tõeliselt tundis.
Meeleheitest langesin põlvili
ja küsisin, mida peaksin Tema vastuvõtmiseks tegema.
Moslemina pidin ise end peksma,
haavama, valama oma verd ning saama ohvriks.
Sõbra sõnul oli see kõik juba Jeesuses Kristuses tehtud.
"Kui usud temasse, on sul igavene elu." kinnitas ta.
See oli lihtne, kuid hämmastavam
tõeliselt hea uudis, mida olin elus kuulnud.
Lõpuks avastas Mohamad igatsetud isikliku suhte Jumalaga.
Minu sees sõdis miski ning oli alati rahutu,
nagu vähk, mis häiris ega andnud kunagi rahu.
Kui pühendasin end palves, kadus see täielikult
ning tundsin esimest korda oma elus rahu.
Mohamad oli põnevil, kuid mures, et peab perele rääkima.
Sharia seaduse kohaselt on neil õigus ta tappa.
Pidin tegema valiku oma maise ja taevase pere vahel.
Kaalusin valikuid ja otsustasin,
et valin taevase perekonna, hoolimata, mis ees ootab.
Kui ta lõpuks rääkis neile, püüdis pere ta islami tagasi pöörata,
kuid Mohamad oli veendunud, et Jeesus on tõeline Jumal.
Mida enam lugesin
Uut Testamenti ja evangeeliume, seda enam see kõnetas mind.
Evangeeliumite läbi nägin, kui silmakirjalik on islam.
Kaks aastat käis ta
põrandaalustes kogudustes ja kasvas oma usus.
Lõpuks põgenes ta Türki, kuna kartis elu kaotada.
Pärast kolm aastat kestnud
intervjuusid ja ootust pakuti talle USAs usulist asüüli.
Jumal on hea ja mida Ta on teinud Jeesuse Kristusega meile,
muudab me elusid paremaks ning annab meile igaviku,
õige seisuse Jumal ees ja suhte taevase Isaga.
Täna kasutab Mohamad
igat võimalust, et rääkida isiklikust suhtest Jumalaga.
Olin moslemina äärmiselt ebakindel,
kuni mõistsin, kes on Jeesus ja mida Ta on mu eest teinud.
Seda armastust ja lootust
ei leia sa ühestki teisest paigast, eriti islamist.
Mohamad proovis kõike,
et õppida Jumalat tundma, olles isegi valmis end peksma,
kuid see ei aidanud, kuna see ei olnud Piibli Jumal.
Kui ta kohtus Jeesusega, leidis ta kõik, mida oli otsinud.
Ehk otsid vastuseid Jumala kohta ega tea, kelle käest küsida.
Sul pole ehk sõpra nagu Mohamadil,
kuid on olemas inimesi, kes tahaksid sind aidata.
Uuri me kodulehelt www.cbn.com suhtest Jeesuse Kristusega.
Järgmiseks: Lugu viha täis perest,
kus vanemad kaklesid ja lapsed peitsid hirmust.
Üks telesaade tõi nad taas kokku.
Inimesed tahavad teada plaani ning kas oled selle leidnud.
CBN esitleb "The Plan", mille abil leida Jumala tahe oma elus.
Räägime Jumala plaanist sinu eluks.
Kas igaühel on siin elus plaan?
DVDs "The Plan" avastad,
kuidas leida ja teostada Jumala unikaalset kutset.
Jumala plaan avaneb sulle täiesti uskumatul viisil.
Pat räägib DVDl, kuidas mõista Jumala tahet,
et võiksid kogeda rahu, varustust, rõõmu ja rahuldust.
Lisaks kuuled hämmastavaid lugusid,
kuidas inimesed elavad välja Jumala määratud kutset neile.
Jumal oli ustav ja täitsime Tema antud ülesande.
Ela elu, mida Jumal on sinu jaoks plaaninud.
Jumal teeb su elus plaani,
mis toob õnnistuse, rõõmu, rahu ja õnne.
Lisainfo ekraanil.
Meenuta hetkeks, milline sa olid lapsena.
Uskusid igat lugu.
Tundus, et maailm on täis piirituid võimalusi.
Mida usuvad maailma orvud ja riskigruppi kuuluvad lapsed?
Usume, et Piibel räägib lugu, mida on väärt uskuda.
Usume, et igal lapsel
peaks olema võimalus unistada, võtta väljakutseid ja neid teostada,
toetuda Jumala tõotustele ja leida oma koht aegade suurimas loos.
Neil on terve elu ees ja neil on lõputult võimalusi.
Nad otsivad lugu, mida uskuda.
Me räägime neile selle loo.
Kas tahad meiega ühineda?
Islamiäärmuslased jahivad ja tapavad jätkuvalt
kristlasi Aafrika kirdeosas, Burkina Fase piirkonnas.
Sel aastal on selles piirkonnas toimunud viis rünnakut kristlastele.
Siiani on hukkunud 20 kristlast.
Hiljuti jahtisid äärmuslased nelja kristlast,
kuna nägid, et nad kannavad riste.
1,3 mld rahvastikuga Indiat juhib hindu rahvuslased,
kes peavad teisi uske ohuks nende riiklikule korrale.
Indias kiusatakse taga nii moslemeid kui kristlasi.
Usuühing Open Doors kõneles ühe kristliku pastoriga,
kelle sõnul ähvardavad hindu äärmuslased teda sageli.
Kord sai ta hoiatuse,
et 300 hindut tungivad ta pühapäevasele teenistusele,
mistõttu palvetas ta kogudusega terve öö.
Open Doors raporteerib edasist.
Teenistus algab kl 9.
Olin kiriku uksel, oodates, et olukord võib halveneda.
Palvetasime terve öö.
Viis minutit enne kl 9 nägin politseiametnikku džiibiga
ja kuidas ta tõi endaga kaubikutäie politseiametnikke.
Mõtlesin, mida nad teevad.
Nad tulid ja istusid kiriku vastas olevasse poodi.
Tellisid tassi teed, võtsid ajalehe ning istusid.
Läksin sisse, kuna 5 min pärast pidin alustama ülistusteenistust.
Mõtlesin pidevalt, mis toimub,
suutmata keskenduda jutlustamisele ega ülistusteenistusele.
Teenistuse lõpuks ei olnud midagi halba juhtunud.
Kiirustasin, et näha, mis on probleem või olukord.
Läksin pärast teenistust välja
ja politsei istus sõidukitesse ning lahkus.
Olen veendunud, et see oli Jumal.
Ma ei olnud inimlikult midagi teinud.
Usun, et Jumal ise
tõi hulga politseinikke, et meid sellel hommikul kaitsta.
Hoolimata tagakiusust, kinnitab India pastor,
et nad palvetavad tagakiusajate eest.
Hiina kristliku juhi osas on häid uudiseid.
Hiina valitsus vabastas
Early Rain Covenant kiriku vanema, kes oli 8-kuises vangistuses.
Lee Key-Ahng on tagasi oma kodus Hubei provintsis.
Ta oli üks 100st kirikuliikmest, kes arreteeriti detsembri reidis.
Siiski sai ta pere juurde kautsjoniga
ning peab regulaarselt kohalikule politseile raporteerima.
Teised kirikuliikmed on veel vahi all, sh pastor Yee.
CBNi multikaseeria "Superraamat"
esitleb piiblilugusid ja muudab laste elusid üle kogu maailma.
Peale selle muudab see ka vanemate elusid.
10aastane Khanya mõtles, miks ta vanemad nii palju kaklevad.
Vahel ta peitis end konfliktide vältimiseks ära.
Isa oli vihane, kuna ema ei olnud teinud õhtusööki.
Isa ei teadnud, et ema oli samuti põllul töötanud.
Khanya hakkas peagi oma vanemate eeskujul käituma.
Ta sai vihaseks ja võitles klassikaaslastega.
Kaks tüdrukut tegid mu juuste üle nalja.
Olin nii vihane, et lükkasin ühe nendest maha.
Ta õpetaja kutsus Khanya ja mõned teised lapsed
vaatama Superraamatut tema pühapäevakooliklassis.
Khanya samastus kiirelt episoodiga "Jeesuse imeteod".
Mäletan lugu, kuidas Jeesus äratas surnud tüdruku taas ellu.
See tegi mind nii rõõmsaks.
Tahtsin uskuda Jeesusesse.
Sel pühapäeval võttis Khanya Jeesuse oma ellu.
Palvetasin: "Palun, tule mu ellu. Tahan, et sinust saaks minu Jumal."
Khanya rääkis emale ja väikesele õele Jeesusest
ning nemadki palvetasid, et saada kristlasteks.
Isa veenmine oli aga keerulisem.
Tahtsin, et ta läheks pärast surma taevasse.
Ta vastas, et teda ei huvita taevas.
Käisin talle peale.
Alguses ma ei tahtnud Piiblist midagi kuulda.
Märkasin, kuidas Khanya muutus "Superraamatut" vaadates.
Mõne nädala pärast sai ka isast kristlane
ning nad hakkasid kõik koos kirikus käima.
Võtsin Jeesuse minu päästjana vastu.
Peres ei ole enam kaklusi.
Armastame üksteist.
Tänan, Jumal, et tõid "Superraamatu" meieni.
Järgmiseks:
Enam noori lahkuvad kirikust, kuid suvelaager toob nad tagasi.
Selles õpetatakse oma usul seisma.
Võistlus on kõik.
Survestasin end ja arvan, et inimestel olid minu osas ootused.
Räägime ületamisest.
Rõhutame kogu aeg: "Jätka, harjuta tugevalt."
Räägime väljakutsetest.
Minu ülesanne isana on juhtida ning olla parim abikaasa ja isa.
Vaata saadet "Going the Distance" koos Shawn Browniga.
Hei, Superraamatu fännid!
Siin on midagi toredat.
Uus Superraamatu piibliäpp.
Selles on eri mängud, tegevused
ja Superraamatu osad, mida saad tasuta vaadata.
Küsimused, päevasõna ja vastused Piibli küsimustele.
Lisaks kogupere Piibel.
Saad isegi luua oma superraamatu tegelase.
Vabandust.
Vabandage mind. Ai.
Kas näete seda?
Igal päeval on auhinnad ning nii palju enamat.
Aeg minna tagasi seiklema.
Näeme peagi!
Uus rakendus "Superraamat"!
Kuidas leida Jumala plaan oma elus?
CBN esitleb "The Plan", mille abil leida Jumala tahe oma elus.
Pat Robertsoni õpetuses kuuled,
kuidas käia Jumala plaanis, teada, et Jumal juhib,
vabaneda vaimsest pimedusest ning näha Jumalat töötamas.
Jumal ütles, tahab anda sulle tulevikku ja lootust.
Lisainfo ekraanil.
Tere tulemast tagasi.
USA väärtushinnangud teisenevad.
Uue rahvaküsitluse alusel on 20 a tagused väärtused,
mis olid tollal olulised, on tänaseks väheolulised.
1000 hääletanud ameeriklastest 61% peavad isamaalust väga oluliseks.
Võrreldes 1998. aastaga on see langenud 9%.
50% on usk äärmiselt oluline, mis on samuti 12% langenud.
43% hääletanutest toetavad lastesaamist,
mis on samuti 16% eelnenust kahanenud.
Tekkinud on põlvkondlik lõhe,
kus tänased noored peavad neid väärtusi vähemoluliseks.
Mõned kristlikud juhid kardavad USA tuleviku osas,
kuna järgnev põlvkond kõnnib Jumala juurest ära.
Need, kes tunnevad noori,
kinnitavad, et noored soovivad vaimulikke vastuseid.
Paul Strandi sõnul soovivad paljud, et keegi õpetaks neile tõde.
Sada last olid hiljuti Põhja-Karolina Camp Cale laagris,
millega taheti kindlustada kristluse tulevikku, veendudes,
et teismelised teavad, kuidas seista oma usu faktidel.
USAs on huvitav aeg.
Mõned nimetavad USAd post-kristlikuks.
Võib tekkida küsimus,
milleks õpetada noortele, kuidas kristlikku usku kaitsta.
Evangeelium võiks levida.
Meeke ja Wil Addison raadiost American Family Radio kinnitavad,
et kristluse elushoidmine USAs võib tunduda kui võitlus mägedel.
Näib, et lootus on kadunud.
Öeldakse, et praegune põlvkond on USA ajaloos kõige vähem usklik.
Tunneme, et enne kodust lahkumist on nad mingis mõttes juba läinud.
Meeke sõnul ei ole põhjust järgmise põlvkonna osas alla anda.
Mõtlen sageli, et nad söövad ikka veel me lauas,
seega me ei ole neid veel kaotanud.
Noored on tõepoolest vaimselt väga näljased.
Alex McFarland juhib neid laagreid, kuna on veendunud,
et teismelised tahavad meeleheitlikult vastuseid.
Kas tõde eksisteerib?
Kas Jumal on olemas?
Kuidas teame, et Jumal eksisteerib?
Kuidas suhtuda Piiblisse?
Kas see on tõene ja usaldusväärne?
Kes on Jeesus?
Hoolimata kultuuri arusaamast,
et Jumalani on palju teid ning igaühel on oma tõde,
kinnitab McFarland, et lapsed tegelikult ei usu seda.
Hoolimata sellest, et relativism on eri viisil me kultuuri mõjutanud,
tajuvad noored intuitiivselt, kui miski on väär ja miski tõene.
Daniel Ritchie autor teosele "My Affliction for His Glory".
Lapsed tunnevad,
et on survestatud ja rünnatud pea igast suunast.
Nad püüavad selles kõiges oma elu suuna leida.
Isegi koolides, kus neil on õpetajad
nagu ülikoolides ja kolledžites, mis on vastu meie uskumustele.
Nad on selles väga julged.
Leian, et lapsed peavad
olema ette valmistatud. mitte selle all kokku vajuma.
Eriti riigikoolides, kus su kõrval ei ole alati kristlased.
Grayson Harmon tuli teist aastat laagrisse,
et juurduda tõesse, et Jeesus on tee, tõde ja elu.
Ta on ainus tee taevasse,
seega üksnes häid tegusid tehes ei saa taevasse.
Vastupidiselt kõikidele teadaolevatele ebajumalatele
on Ta ainus Jumal, tuli me jamasse, andis meile armu ja päästis meid.
Ritchie räägib teismelistele, et kui Jumal on nende elus,
ei suuda ükski vastuseis, katsumus ega kannatus neid kukutada.
Mu kannatus on see, et sündisin käteta.
See on kui eluaegne karistus.
Tean, mida tähendab tunda, et elu on ebaõiglane,
kuid Jumal on oma armus parem kui puudused, ebakindlus
ning kannatused, mida pean taluma.
Ta igatseb sellest rääkida taolises laagris.
Tahame aidata lastel näha, et nende katsumused
on neile heaks võimaluseks rääkida kellelegi evangeeliumi.
Õpilased peaksid seda nägema.
Meeste sõnul täitub noorte mõistus ja süda millegagi,
mistõttu on oluline, et see saaks täidetud tõesega.
Meie õpetame oma lapsi.
Kui keegi ütleb: "Kas see pole hull?",
vastan neile: "Sõltub sellest, mis õpetust nad saavad."
McFarlandi sõnul tahavad lapsed tõde,
isegi kui see pole selles kultuuris populaarne.
Lapsed tänavad meid.
Põhikooliõpilased tänavad,
et me ei räägi pehmelt vaid oleme otsekohesed.
Ta just nõustas noort tüdrukut,
kes oli raskes olukorras ning vajas otsest tõde.
Ta vaatas mulle otsa ja ütles: "Ära räägi pehmelt."
McFarland küsis, miks.
Ta ütles, et täiskasvanud räägivad meile sageli,
mida arvavad, et tahame kuulda.
"Palun räägi meile tõde." ütles ta.
Ümber olnud kuus pead noogutasid nõustuvalt.
Nad on julged ja vaprad.
Neil on vaja relvastuda tõega.
Nad tahavad olla pimeduses valguseks.
Meie kohus on anda neile see valgus edasi.
Selle laagri sõnum: "Ärge andke USA osas alla.
Ärge andke selle põlvkonna osas alla.
Mitmed neist võivad olla piibli osas võhikud,
kuid tõde kuuldes võtavad nad selle vastu.
Seega lootust on.
Paul Strand, CBN Newsist, Camp Cale, Põhja-Karolinas.
Näib olevat võrratu laager.
Pärast pausi räägime läbimurdest kadunud seaduselaeka kohta
ning teistest uudistest Iisraeli ja Lähis-Ida kohta.
Püsige kanalil.
Ajal, kui maailm jälgib väljastpoolt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saa piibellik vaade maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline".
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame üle 60 riigis ja sinu abiga võime teha isegi enam.
Olemas on üks vana Aafrika ütlemine:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas tahad meiega ühineda?
Kohtu pastoritega,
kes kuulutavad evangeeliumi värskel ja kartmatul viisil.
Olen Roberto Torres-Cedillo.
Ühine minuga igal nädalal saates "Next Gen Voices".
Näed, kuidas Jumal muudab põlvkonda.
Lisainfo ekraanil.
Viimaseks:
Otsing seaduselaeka järele.
Üks teadlane kinnitas, et see on silme eest varjul.
Emily Jones toob meieni saates "Insight Israel".
Tänan, Wendy.
Tere tulemast, vaatate saadet "Inside Israel".
kus räägime, mis toimub Iisraelis ja Lähis-Idas.
Piibliteadlased on sajandeid otsinud üle maailma seaduselaegast.
Ühe uurija sõnul on see lähemal kui arvatakse.
Autor Harry Moskoff juhtis CBNi
kivimassiivini Templimäe all, kus ta usub, et asub seaduselaegas.
Nebraska ülikool viis kaks aasta eest
elektromagnetlainete abil läbi päikesekiirgustesti.
Nad leidsid, et siin taga on laoruum.
Seega oli kindel põhjus, miks ehitada siia massiivne kivisein.
Üheks põhjuseks võib olla kaitsta midagi teisel pool.
Isiklikult usun, et seaduselaegas
maeti kuningas Hoosea ajal u 568 eKr selle kivimassiivi taha.
Selle avalikustamiseni lummab seaduselaegas maailma.
Egiptuses tekkinud
vägivallapuhang kristlaste vastu või põhjustada uue väljarände.
Moslemid teevad rünnakuid kopti kristlastele.
Kristlasi sunnitakse sulgema kirikuid ja põgenema.
Augustikuus toimus Minya provintsis
kolm rahvarohket rünnakut kopti kristlaste kirikutele Minyas.
Wall Street Journali kohaselt on rünnakud sundinud 2011. aastast
tuhandeid kopti kristlasi lahkuma Egiptusest.
Tagakius ei tule presidendilt,
ta juhtkonnalt, tema kabinetilt ega valitsuselt.
See lähtub väikestest kaugelasuvatest paikadest Egiptuses.
Egiptuse kristlaste sõnul
ei tee valitsus rünnakute peatamiseks piisavalt.
Arvatakse, et 2025. aastaks
on Egiptuses kristlasi 8,5%, seevastu 1910. a oli 18,7%.
1. Saamueli raamatut lugedes satud loole, kus Taavet
põgenes kuningas Sauli eest linna nimega Siklag.
Arheoloogid arvavad,
et on linna leidnud ja selle nimeks on Khirbet A-Rai.
Uurijate sõnul viitab geograafia ja ajalugu,
et tegu on piibelliku Siklagiga.
Piibli sõnul põgenes Taavet siit 600 mehega enne selle hävitamist.
Arheoloogid on avastanud siit ka 3000 anumaid Taaveti ajast.
Ala idakülg on tähelepanuväärne.
Siit ruumidest leidsime saviastjaid, mis killustusid hävituse ajal.
Siit leidsime ka C14 meetodil seemned.
Tegemist on kohaga, mis pärineb kuningas Taaveti ajast.
Õpetlased usuvad, et tuleb esile enam alasid,
mis toetavad kuningas Taaveti piibellikku lugu.
Piibel hakkab Iisraelis tõesti elama.
Võid näha sarnaseid lugusid me saates "Jerusalem Dateline".
Tänaseks meie poolt kõik.
Wendy, annan sulle edasi.
Tänan, Emily.
Selleks nädalaks kõik.
Suur aitäh, et vaatasite.
Kohtumiseni järgmisel nädalal.
Nägemiseni ja Jumal õnnistagu teid.
Tõlge: Mailis Lepp